 Kauli hiyo ilitolewa juzi na Katibu Mkuu wa timu ya Mpwapwa Queens, Mohamed Jabu wakati wa mahojiano na mwandishi wa habari hizi.Alisema kama kijana akifunzwa soka tangu akiwa mdogo itasaidia kwa kiasi kikubwa kukuza kipaji chake na atafika ngazi inayostahili tofauti na wale wanaojifunza soka wakiwa na umri mkubwa.“Mtu anayejifunza soka akiwa mkubwa ni vigumu kufuata maelekezo kwani kuna wakati unamuambia kitu anaona kama unamuonea na wanakuwa wazito kukimbia,” alisema.Jabu alisema wamekuwa wakiinoa timu hiyo na walifanikiwa kutoa wachezaji sita walioshiriki kombe la taifa kwa wanawake mwaka jana.“Hii ni timu pekee ya soka la wanawake katika Wilaya ya Mpwapwa na mwaka jana tulitoa wachezaji sita walioungana na timu ya Dodoma Queens na kushiriki Taifa Cup lakini changamoto kubwa tunakosa kuungwa mkono na wadau,” alisema.Aliwaomba wadau kujitokeza kuchangia timu hiyo ili iweze kufikia malengo yake.